hotchpotch/miracl-hf-unified huggingface dataset:
Ampumahiihdon maailmanmestaruuskilpailut 2023
Ampumahiihdon maailmanmestaruuskilpailut 2023 ovat järjestyksessään 53. Kansainvälisen ampumahiihtoliiton järjestämät maailmanmestaruuskilpailut. Ne järjestetään kevättalvella 2023 Saksan Oberhofissa. Oberhof järjesti edellisen kerran MM-kilpailut vuonna 2004.
Kilpailujen järjestäjä valittiin IBU:n kongressissa 9. syyskuuta 2018 Porecissa, Kroatiassa . Kilpailujen järjestäjäehdokkaita oli kongressin virallisella ehdokaslistalla kaksi: Tšekin Nové Město na Moravě ja Saksan Oberhof, joiden väliltä isäntä valittiin äänestämällä. Oberhof voitti Nové Město na Moravěn äänestyksessä äänin 28–21.
Zangaradougou
Zangaradougou on maalaiskunta ja sen keskuskylä Sikasson alueen Sikasson piirissä Malissa. Se sijaitsee 15 kilometriä Sikassosta koilliseen. Kunnassa on 7 300 ja kylässä 2 300 asukasta (vuonna 2009).
Zangaradougoun kunta rajoittuu koillisessa ja kaakossa Sikasson piirin Danderesson, lounaassa Sikasson ja luoteessa Diomaténén ja Kafouziélan kuntiin. Maisemaa leimaavat kukkulat, ylängöt ja tasangot. Ilmasto on sudanilais-guinealainen. Kasvillisuus on metsäsavannia ja galleriametsiä.
Kuntaan kuuluu viisi kylää. Asukkaat ovat etupäässä senufoja. Lisäksi on bambaroita ja jonkin verran fulbeja. Islam valtaa alaa animismilta.
Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi, durra ja riisi. Myytäväksi kasvatetaan perunaa, bataattia ja puuvillaa. Kotieläimiä ovat naudat, lampaat, vuohet ja siipikarja. Lisäksi harjoitetaan keräilyä, kalastusta ja pienimuotoista kaupankäyntiä.
Juho Angervo
Juho Mauri Angervo (29. heinäkuuta 1904 Helsinki – 28. elokuuta 1965 Tukholma) oli suomalainen filosofian tohtori, säätieteilijä ja säveltäjä.
Angervon vanhemmat olivat lääkintäeversti Vilho Angervo ja Anna Maria von Köthen. Hän pääsi ylioppilaaksi 1920 ja valmistui filosofian kandidaatiksi ja maisteriksi 1924, tohtoriksi Berliinin Friedrich-Wilhelms-Universitätistä 1930 sekä Suomessa lisensiaatiksi 1947 ja tohtoriksi 1948. Angervo opiskeli myös Helsingin musiikkiopistossa 1920–1928 sekä ulkomailla Wienissä 1926 ja Berliinissä 1928–1930.
Angervo oli Ilmatieteellisessä keskuslaitoksessa vt. vanhempana apulaisena 1924–1928, vt. osastonjohtajana ja vanhempana apulaisena 1931–1947 sekä osastonjohtajana vuodesta 1947 alkaen. Hän oli myös muusikko ja säveltäjä.
Juho Angervo oli naimisissa vuodesta 1933 Emilie Elisabeth Hannulan kanssa. Heidän lapsiaan ovat näyttelijä, ohjaaja ja teatterinjohtaja Sointu Angervo ja viulisti-kapellimestari Ari Angervo.
Nimellä "J. M. Angervo":
Zaniena
Zaniena on maalaiskunta ja sen keskuskylä Sikasson alueen Sikasson piirissä Malissa. Se sijaitsee 95 kilometriä Sikassosta länteen. Kunnassa on 7 100 ja kylässä 1 800 asukasta (vuonna 2009).
Zanienan kunnan pinta-ala on 182 neliökilometriä. Se rajoittuu pohjoisessa ja idässä Sikasson piirin Niénan, etelässä Minikon ja lännessä Kolondiéban piirin Tousséguélan ja Kolosson kuntiin. Maisemaa leimaavat tasangot, matalat kukkulat sekä koillisen ja lounaan ylängöt. Länsirajalla virtaa Bagoé, johon laskee kaksi Koba-nimistä sivujokea. Ilmasto on sudanilais-sahelilainen.
Kuntaan kuuluu 11 kylää, joiden perinteinen yhteisnimitys on Sidibédougou. Asukkaat ovat etupäässä gana-fulbeja ja bambaroita. Vallitseva uskonto on islam, jonka rinnalla elää animistisia perinteitä.
Seudun pääelinkeino on maanviljely. Tärkeimmät viljelykasvit ovat maissi, hirssi, durra, riisi ja puuvilla.
Natalia (kappale)
Natalia on Kaj Chydeniuksen Elvi Sinervon runoon säveltämä poliittinen laulu vuodelta 1970. Chydenius sävelsi runon Pekka Milonoffin ohjaamaan, Elvi Sinervosta kertovaan teatteriesitykseen "Isänmaalle vaaralliset henkilöt". Laulun levytti lauluyhtye Agit-Prop paria vuotta myöhemmin 1972. Laulu alkaa sanoilla ”Maa vieras on ja kylmä kevät sen...”
Runoilija Elvi Sinervo kirjoitti Natalia-runon sellitoveristaan istuessaan jatkosodan aikana poliittisena vankina Hämeenlinnan vankilassa. Tämä oli vakoilusta tuomittu venäläissukuinen Suomen kansalainen Natalia Tusula-Vereschjagin (1902–1974), joka oli asunut Ukrainassa nelisen vuotta. Miska Rantanen tutki naisen taustoja laajaan artikkeliin, joka julkaistiin "Helsingin Sanomien" sunnuntaisivuilla 12.12.2004.
Maaningan kirves
Maaningan kirves on eräs putkikirveen eli onsikirveen tai onsikeltin tyyppi, jota valmistettiin ja käytettiin pronssikaudella pääasiassa Suomessa. Kirvestyyppi sai nimensä Savon Maaningalta, joka on nykyään osa Kuopiota, 1800- ja 1900-luvun vaihteessa lyötyneen ensimmäisen kirveen mukaan (Kansallismuseon luettelonumero KM 5311). Kirvestyyppiä pidetään itäisvaikutteisena mutta kotiperäisenä kirvestyyppinä, jonka esikuvana olisi ollut Seiman kirvestyyppi. Se on kuitenkin oma tyyppinsä ja kirvestä pidetäänkin ensimmäisenä Suomen alueella syntyneenä pronssiesinetyyppinä. Maaningan kirveet ajoitetaan karkeasti Monteliuksen periodille IV eli noin 1100–900 eaa. tai vieläkin nuoremmiksi.
Kirves löytyi Maaningalla sijaitsevan Halolan kartanon mailta 1900-luvun alussa. Kartanosta noin kaksi kilometriä koilliseen oli sijainnut järvi, jonka vedenpintaa laskettiin noin 60–70 vuotta aiemmin eli joskus 1800-luvulla. Lasketun järven pohjan kuivattamiseksi siihen oli aikaisemmin kaivettu johto-ojia, joita oli ilmeisesti alettu perkaamaan. Kirveen löysi työmies Antti Miettinen. Esine kulkeutui Kuopion Isänmaalliselle Seuralle, jonka puolesta tilallinen J. Canth lahjoitti sen valtion kokoelmiin. Sinne se kirjattiin päivämäärällä 12.4.1909.
Halolan kartanon kirves on 102 millimetriä pitkä ja terän leveys on 44 mm. Holkin aukko eli onsiaukon ulkopituus on 48,5 mm ja ulkoleveys 31 mm. Terän poikkileikkaus on keskeltä lähes kuusikulmainen. Terä on tasalevyinen suuaukon laajennukseen saakka. Terän kummankin puolen lappeessa on yhdeksän pitkittäistä uurretta, jotka alkavat kahdesta terän ympäri kiertävästä kohoraidasta ja loppuvat terän fasettiin. Terän sivuilla on kuusi lyhyttä kohoraitaa, jotka myös alkavat ympäri kiertävistä kohoraidoista. Terän fasetti on terän pituuteen nähden lyhyt. Holkin suuaukon laajennoksessa sitä kiertää sik-sak-kohokuvio. Suuaukon reuna vaikuttaa olevan muhkurainen eikä sitä ole hiottu tai taottu.
Suomesta tunnetaan kuusi Maaningan kirvestä ja Ruotsin Uplannista vielä ehkä kaksi lisää. Sille ei tunneta Venäjältä vastineita, joten sen levintäalue on suppea:
Monessa yhteydessä on mainittu kahdesta Ruotsissa löytyneestä Maaningan kirveestä. Kuitenkin Karin Ojala kertoo, että toinen kirveistä on Seiman kirves ja toinen Maaningan kirves.
Kirveet ovat kaikki yksittäislöytöjä eikä niiden löytöyhteydessä ole mitään sellaista, jolla kirveet voisi ajoittaa. Ne onkin ajoitettu karkeasti vertailemalla niiden piirteitä muihin kirvestyyppeihin ja niiden alaryhmiin. Vanhin putkikirvestyyppi Suomessa on perinteisesti ollut Seiman kirves ja Maaningan kirveissä näkyy ilmeisenä Seiman kirveiden perusmuoto. Toisaalta Maaningan kirveissä on myös nuorempien Anajinon kirveiden piirteitä, joista sik-sak-koristelu kiinnittää huomiota. Näiden tyylillisten piirteiden perusteella kirveet on ajoitettu näiden kirvestyyppien väliin eli Monteliuksen periodille IV. Ajoitusta tukee myös se, että se muistuttaa Skandinavian pronssikauden vastaavan periodin Skandinavisia putkikirveitä, joissa esiintyy muun muassa pystyviivoituksia.
Knut Fridell
Knut Hilding Fridell (8. syyskuuta 1908 Uddevalla, Ruotsi – 3. helmikuuta 1992 Uddevalla, Ruotsi) oli ruotsalainen vapaapainija ja olympiavoittaja.
Berliinin olympialaisissa 1936 Fridell sai olympiavoiton alle 87 kg:n sarjassa, kun hän voitti kaikki neljä otteluaan.
Vuonna 1934 Fridell voitti Euroopan-mestaruuden alle 87 kg:n sarjassa.
Fridell edusti urallaan Uddevalla IS:ää paitsi olympiavoittovuonna 1936, jolloin hän muutti harjoitusvastuksen takia Karlstadiin ja edusti BK Orionia
Sibirila
Sibirila on maalaiskunta Sikasson alueen Bougounin piirissä Malissa. Sen keskuskylä Manankoro sijaitsee lähellä Norsunluurannikon rajaa 125 kilometriä Bougounista etelään. Kunnassa on 30 800 ja keskuskylässä 6 500 asukasta (vuonna 2009).
Sibirilan kunta rajoituu pohjoisessa Bougounin piirin Yiridougoun ja Garalon, lännessä Yinindougoun ja idässä Kolondiéban piirin Fakolan kuntiin sekä etelässä Norsunluurannikkoon. Kunnan rajalla virtaa Baoulén sivujoki Degou.
Kuntaan kuuluu 25 kylää. Asukkaista 85 % on bambaroita. Lisäksi on fulbeja, senufoja, miniankoja, dogoneja ja boboja.
Manankoron kautta kulkee Bougounista Norsunluurannikon Odiennéen johtava maantie. Paikallisia elinkeinoja ovat maanviljely, karjanhoito, kalastus ja kaupankäynti. Manankorossa pidetään viikoittain suuret markkinat.
Komorien kansalliskirjasto
Komorien kansalliskirjasto (täsmällisemmin: , vapaasti suom. "(Komorien) Kansallisarkiston ja tutkimuskeskuksen yhteydessä toimiva kansalliskirjasto") on saarivaltio Komorien pääkaupungissa Moronissa toimiva kansalliskirjasto. Kansalliskirjasto on perustettu vuonna 1979.
Kirjaston kokoelmiin kuuluu yli 10 000 nimikettä. Komorien kansallisbibliografia julkaistiin ensimmäisen kerran vuonna 1992.
Aikuisten, yli 15-vuotiaiden komorilaisten lukutaito oli YK:n kehitysohjelma UNEPin mukaan 77,8 prosenttia vuonna 2015.
CIA:n pääjohtaja
Central Intelligence Agencyn pääjohtaja () on virka, jonka haltija toimii Central Intelligence Agency:n (CIA) johtajana. Helmikuusta 2017 lähtien se on ollut ministerin arvoinen virka. Nimitys vaatii senaatin vahvistuksen. Nykyinen pääjohtaja on Gina Haspel, joka astui virkaan toukokuussa 2018.
CIA:n pääjohtaja raportoi kansallisen tiedustustelupalvelun johtajalle.
Ennen vuotta 2005 CIA:tä johti "Director of Central Intelligence", joka johti myös United States Intelligence Communityä.
Sekiro: Shadows Die Twice
Sekiro: Shadows Die Twice on From Software kehittämä ja Activisionin julkaisema toimintaroolipeli. Pelin ohjaaja on Hidetaka Miyazaki ja peli tulee sijoittumaan sengoku-kauden Japaniin. Pelissä niin sanotun "Souls"-pelisarjan kuolemamekaniikka on muutettu, ja pelaaja ei enää palaa suoraan alkuun vaan joissakin tilanteissa herää kuolinpaikalla uudestaan. Päähenkilön vasen käsi on proteesi, jossa on erilaisia toimintoja.
From Software kertoo vaikeustasovalinnan puuttumisen peleistään johtuvan tavoitteesta asettaa jokainen pelaaja saman haasteen eteen ja välttää käyttäjäkunnan pilkkomista. "Sekirossa" ei tule olemaan minkäänlaista moninpeliä, joihin aiemmissa peleissä on totuttu, vaan peli keskittyy täysin yksinpeliin.
Peli on tulossa PlayStation 4:lle, Windowsille ja Xbox Onelle vuonna .
Itäinen kumppanuus
Itäinen kumppanuus on Euroopan unionin ja kuuden itäisen Euroopan maan, Armenian, Azerbaidžanin, Georgian, Moldovan, Ukrainan ja Valko-Venäjän yhteinen naapuruuspolitiikka. Kumppanuus solmittiin vuonna 2009. Ajatuksen kumppanuudesta esittivät Ruotsin ulkoministeri Carl Bildt ja Puolan ulkoministeri Radosław Sikorski vuonna 2008.
Ohjelman tavoitteena on tukea itäisen Euroopan ja Etelä-Kaukasian kumppanimaiden vakautta, demokratiaa, oikeusvaltiokehitystä ja kaupan vapauttamista. Sen tarkoitus on tuoda Itä-Euroopan maat yhteiskunnallisesti ja taloudellisesti lähemmäs Euroopan unionia sekä rohkaista niiden omia uudistusprosesseja. EU on vuoden 2017 loppuun mennessä tukenut maita kumppanuuden alettua yhteensä 5,4 miljardilla eurolla. Kauppa EU:n ja kumppanimaiden välillä on lähes kaksinkertaistunut vuodesta 2004 vuoteen 2016.
Yhteistyötä EU:n ja kumppanimaiden välillä tapahtuu niin monenvälisesti kuin kahdenvälisestikin. Ukraina, Georgia ja Moldova allekirjoittivat vuonna 2014 assosiaatio- ja vapaakauppasopimukset EU:n kanssa, ja näillä mailla on tällä hetkellä myös viisumivapaus EU:n kanssa. Viides itäisen kumppanuuden huippukokous pidettiin Brysselissä marraskuussa 2017.
Colby Covington
Colby Covington (s. 22. helmikuuta 1988 Clovis, Kalifornia) on yhdysvaltalainen vapaaottelija. Hän on otellut UFC:ssä vuodesta 2014 alkaen. Covington on ollut kesäkuusta 2018 lähtien UFC:n välisarjan tilapäismestari.
UFC
FILA
National Collegiate Athletic Association
National Junior College Athletic Association
Oregon State Activities Association
Videopelivuosi 2019
Videopelivuosi 2019 käsittelee vuoden 2019 aikana julkaistuja videopelejä ja videopelimaailman merkittäviä tapahtumia.
Hitman 2 (vuoden 2018 videopeli)
Hitman 2 on IO Interactiven kehittämä hiiviskelypeli, joka julkaistiin PlayStation 4, Windows ja Xbox One -alustoille 13. marraskuuta . Peliä ei enää julkaistu episodeittain vuoden 2016 "Hitman" -pelin tapaan, vaan peli julkaistiin kerralla kokonaisena. Peli on muutoin vastaavaan kerroksittaiseen hiekkalaatikkotyyliin rakennettu.
Peli on saanut neljä tähteä viidestä Muropaketin arvostelussa.
Peli on saanut arvosanaksi 8/10 GameSpotin arvostelussa.
Tatu Varmanen
Tatu Varmanen (s. 9. heinäkuuta 1998) on suomalainen jalkapalloilija, joka kaudella 2018 edustaa Veikkausliigassa pelaavaa FC Inter Turkua. Varmanen on ruotsalaisen IF Brommapojkarnan kasvatti. Hän on pelipaikaltaan laitapuolustaja.
Seurajoukkueessa:
God of War (vuoden 2018 videopeli)
God of War on Sonyn kehittämä ja julkaisema toimintapeli. Peli on julkaistu PlayStation 4:lle vuonna .
Pelissä päähenkilö Kratos on siirtynyt kylmään Pohjolaan. Kratoksen ääninäyttelijä on Christopher Judge.
Peli on saanut Muropaketin arvostelussa täydet 5/5 tähteä.
J. E. H. MacDonald
James Edward Hervey MacDonald (12. toukokuuta 1873 Durham – 26. marraskuuta 1932 Toronto) oli kanadalainen taidemaalari, joka kuului Group of Seven -taiteilijaryhmittymään, jota oli mukana perustamassa. Hänen opettajiensa joukossa oli William Cruikshank. Kuvataiteen luomisen ohella hän muun muassa kirjoitti runoutta ja opetti Ontario College of Artissa. Hänen suosikkikirjailijoihinsa lukeutui Henry David Thoreau, jonka mukaan hän nimesi poikansa, kuvittaja Thoreau MacDonaldin.
Lennart Magnusson
Lennart Carl Oscar Magnusson (1. tammikuuta 1924 Tukholma – 2. syyskuuta 2011 Sundsvall) oli ruotsalainen miekkailija ja olympiamitalisti.
Magnusson saavutti kalvalla joukkuekilpailussa olympiahopeaa Helsingissä 1952.
Sven Fahlman
Sven Torsten Fahlman (11. heinäkuuta 1914 Tukholma – 23. kesäkuuta 2003 Sollentuna) oli ruotsalainen miekkailija ja olympiamitalisti.
Fahlman saavutti kalvalla joukkuekilpailussa olympiahopeaa Helsingissä 1952. Hän kilpaili samoissa kisoissa myös kalvan yksilökilpailussa ja floretin joukkuekilpailussa. Fahlman saavutti myös useita MM-mitaleja.
Assassin’s Creed Odyssey
Peli on saanut Muropaketin arvostelussa 4,5/5 tähteä.
Berndt-Otto Rehbinder
Berndt-Otto Viktor Olof R. Rehbinder (1. toukokuuta 1918 Karlskrona – 12. joulukuuta 1974 Boden) oli ruotsalainen miekkailija ja olympiamitalisti.
Rehbinder saavutti kalvalla joukkuekilpailussa olympiahopeaa Helsingissä 1952. Hän kilpaili myös kalvan yksilö- ja joukkuekilpailussa olympiatasolla Melbournessa 1956 ja Roomassa 1960. Rehbinder saavutti myös useita MM-mitaleja.
Keski-Afrikan tasavallan kansallisarkisto
Keski-Afrikan tasavalla‎n kansallisarkisto () on Keski-Afrikan tasavallan pääkaupunki Banguissa toimiva kansallisarkisto.
Kansallisarkisto on hoitanut myös Keski-Afrikan tasavalla‎n kansalliskirjaston (, ) tehtävää, eikä tasavallassa ole ollut erillistä kansalliskirjastoa vaikka tasavallan kansalliskirjastosta on laadittu säädös jo vuonna 1981 ja maan vapaakappaleoikeus on asetettu vuonna 1986 annetulla lailla.
YK:n kehitysohjelma UNEPin mukaan keskiafrikkalaisten aikuisten lukutaito oli eräs maailman heikoimmista, sillä vain 36,8 prosenttia yli 15-vuotiaista osasi lukea vuonna 2015.
Bayonetta (pelisarja)
Bayonetta on Platinum Gamesin kehittämä toimintapelisarja.
Ensimmäiseen peliin perustuen on tehty anime-elokuva "".
Kahden ensimmäisen pelin ääniraidat on julkaistu CD-levyllä Japanissa.
Hierakanjärviruokoruoste
Hierakanjärviruokoruoste ("Puccinia phragmitis") on kantasieni, jolla on kaksi vuorottaista väli-isäntää ja kolme vuorottaista itiötyyppiä. Sen hyvin näkyviä helmi-itiöitä saattaa tavata hierakoiden ("Rumex") ja raparperin ("Rheum") lehdiltä. Toisena isäntänään se käyttää järviruokoa ("Phragmites"), jonka tummanruskeat pitkulaiset talvi-itiöiden ja kellertävät kesäitiöiden pesäkkeet voivat olla vaikeita erottaa maastossa. Lajin on ensimmäisenä tieteelle kuvannut tanskalainen kirurgi Hans Christian Schumacher.
Jackson Odell
Jackson Odell (2. heinäkuuta 1997 – 8. kesäkuuta 2018) oli yhdysvaltalainen näyttelijä joka esiintyi tv-sarjoissa "Goldbergit", "Moderni perhe", ja "iCarly".
Rakveren kunta
Rakveren kunta sijaitsee Pohjois-Virossa Suomenlahden etelärannalla Länsi-Virumaan maakunnassa sata kilometriä Tallinnasta itään.
Kunta rajoittuu pohjoisessa Haljalan ja Viru-Nigulan kuntiin, etelässä Vinniin ja Tapaan sekä Rakveren kaupunkiin ja lännessä Kadrinaan..
Rakveren kunta muodostettiin vuoden 2017 kuntauudistuksessa yhdistämällä vanha Rakveren kunta ja Sõmerun kunta uudeksi Rakveren kunnaksi. Rakveressä on 5 566 asukasta (1.1.2018).
Kunta muodostuu Lepnan, Näpin, Sõmerun ja Uhtnan pienkauppaloista (alevik) ja 47 kylästä (küla). Kunnan hallinnollinen keskus on Sõmerun pienkauppala.
Valtatie 1 ja rautatie Tallinnasta Narvaan kulkevat Rakveren kautta. Valtatie 5 johtaa Rakverestä Pärnuun.
Tanskan 1. divisioona
Tanskan 1. divisioona on Tanskan jalkapalloilun toiseksi korkein sarjataso. Kaudella 2018–2019 sarjassa pelaa kaksitoista joukkuetta. Sarjan voittaja etenee suoraan pääsarjaan Tanskan Superliigaan. Toiseksi ja kolmanneksi sijoittuneet pääsevät liigakarsintoihin. Kaksi viimeistä putoavat kolmanneksi korkeimmalle sarjatasolle Tanskan 2. divisioonaan.
Vendsyssel FF
Vendsyssel Forenede Fodboldklubber on jalkapalloseura Hjørringin kunnasta. Seura pelaa kaudella 2018–2019 Tanskan korkeimmalla sarjatasolla Tanskan Superliigassa. Seura on perustettu vuonna 2013 FC Hjørringingin ja Frederikshavn fIn yhteistyöstä.
Matthew Conger
Matthew Conger (s. 11. lokakuuta 1978 Yhdysvallat) on uusiseelantilainen jalkapallotuomari. Hän aloitti tuomaroinnin 15-vuotiaana. Hän aloitti Uuden-Seelannin jalkapalloliigassa kaudella 2007–2008 ja A-Leaguessa kaudella 2014–2015. FIFAn alaisissa turnauksissa hän aloitti vuonna 2015. Conger valittiin tuomariksi jalkapallon MM-kilpailuihin 2018.
Garalo
Garalo on maalaiskunta ja sen keskuskylä Sikasson alueen Bougounin piirissä Malissa. Se sijaitsee 55 kilometriä Bougounista etelään. Kunnassa on 32 800 ja keskuskylässä 9 000 asukasta (vuonna 2009).
Garalon kunnan pinta-ala on 673,2 neliökilometriä. Se rajoittuu pohjoisessa Bougounin piirin Tiémala-Banimonotién ja Zantiébougoun, idässä Bladié-Tièmalan ja Yiridougoun, etelässä Sibirilan ja Yinindougoun sekä lännessä Yanfolilan piirin Gouananin ja Djiguiya De Kolonin kuntiin. Länsirajalla virtaa Baouléjoki. Seutu kuuluu Sudanin vyöhykkeeseen. Kasvillisuus on metsäsavannia. Kunnan länsiosassa sijaitsee Dialakoron metsäalue.
Kuntaan kuuluu 31 kylää. Asukkaat ovat etupäässä fulbeja, bambaroita ja soninkeja.
Garalon kautta kulkee Bougounista Manankoroon johtava maantie RN9. Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi, durra sekä myytäväksi kasvatettavat puuvilla, maapähkinä ja lehmänpapu. Kotieläimiä ovat naudat, lampaat, vuohet ja siipikarja. Lisäksi harjoitetaan keräilyä, käsityöammatteja ja pienimuotoista kaupankäyntiä. Garalossa ja Djinéssä pidetään viikoittain suuret markkinat.
Norbert Hauata
Norbert Hauata (s. 8. kesäkuuta 1979) on tahitilainen jalkapallotuomari. Hauata on tuomaroinut muun muassa OFC Champions Leaguessa sekä FIFAn alaisissa turnauksissa ja karsintaotteluissa. Hauata valittiin tuomariksi jalkapallon MM-kilpailuihin 2018.
Yiridougou
Yiridougou on maalaiskunta Sikasson alueen Bougounin piirissä Malissa. Sen keskuskylä Ouroumpana sijaitsee 95 kilometriä Bougounista kaakkoon. Kunnassa on 9 500 ja keskuskylässä 1 100 asukasta (vuonna 2009).
Yiridougoun kunta rajoittuu pohjoisessa Bougounin piirin Définan ja Bladié-Tièmalan, lännessä Garalon ja etelässä Sibirilan sekä idässä Kolondiéban piirin N’Golodianan, Kolondiéban ja Farakon kuntiin. Itärajalla virtaa Bagoén sivujoki Banifing.
Kuntaan kuuluu 16 kylää. Asukkaat ovat etupäässä bambaroita ja fulbeja. Uskontoja ovat islam ja animismi.
Yiridougoun liikenneyhteydet ovat heikot. Seudun pääelinkeinot ovat maanviljely, karjanhoito ja kaupankäynti. Tärkeimmät viiljelykasvit ovat puuvilla, maissi, hirssi ja durra. Kotieläimiä ovat naudat, lampaat ja vuohet. Kunnasta muutetaan ansiotöihin Norsunluurannikolle.
Monte Águila (Chile)
Monte Águila on Chilen kaupunki, joka sijaitsee Biobíon alueella, Cabreron kunnassa, 6 kilometriä etelään samasta kaupungista etelään. Kaupungissa on 6 090 asukasta.
Défina
Défina on maalaiskunta ja sen keskuskylä Sikasson alueen Bougounin piirissä Malissa. Se sijaitsee 80 kilometriä Bougounista kaakkoon. Kunnassa on 8 000 ja kylässä 2 300 asukasta (vuonna 2009).
Définan kunta rajoittuu pohjoisessa Bougounin piirin Zantiébougoun, lännessä Bladié-Tièmalan, etelässä Yiridougoun ja idässä Kolondiéban piirin N’Golodianan kuntiin. Maisemaa leimaavat tasangot ja alangot. Vesistöjä ovat Banin sivujoet. Seutu kuuluu Sudanin vyöhykkeeseen. Kasvillisuus on pensas- ja metsäsavannia.
Kuntaan kuuluu kahdeksan kylää.
Définan liikenneyhteydet ovat heikot. Paikallisia elinkeinoja ovat maanviljely, karjanhoito ja kalastus. Tärkeimmät viljelykasvit ovat puuvilla, durra, maissi, maapähkinä ja lehmänpapu. Kunnasta muutetaan ansiotöihin Malin kaupunkeihin ja Norsunluurannikolle.
Micke Björklöf
Mikael "Micke" Björklöf (s. 1965 Tammisaari) on suomalainen bluesmuusikko. Hän on Micke Björklöf & Blue Strip -yhtyeen laulaja. Björklöf asuu Kauhavalla.
I’m Not Afraid to Move On
I'm Not Afraid To Move On on Jostein Hasselgårdin esittämä kappale, joka edusti Norjaa vuoden 2003 Eurovision laulukilpailussa Riiassa.
Kappale sijoittui Euroviisuissa 26 maan joukosta 123 pisteellä sijalle 4.
Heikki Korppi-Tommola
Heikki Korppi-Tommola (20. tammikuuta 1926 Virrat – 2. toukokuuta 2018 Vantaa) oli suomalainen arkkitehti. Korppi-Tommola kirjoitti ylioppilaaksi Tampereen suomalaisesta yhteiskoulusta 1946. Opinnot jatkuivat Teknillisessä korkeakoulussa, josta hän valmistui arkkitehdiksi 1956. Vuonna 1963 hän perusti oman arkkitehtitoimiston, jossa työskenteli uransa loppuun saakka. Hänen palkittuja töitään ovat Vantaan Kulomäen asuntoalue, Joroisten kunnantalon laajennus ja Kellokosken seurakuntakeskus. Puotinharjun yhteiskoulu, Varkauden uimahalli ja Hyvinkään lomakeskus. Suunnittelutyössään Korppi-Tommola tavoitteli ajan hengen mukaisesti modernia ja funktionaalista tyyliä ihailemansa arkkitehti Alvar Aallon innoittamana.
Open Your Heart (Birgittan kappale)
Open Your Heart on Birgitta Haukdalin esittämä kappale, joka edusti Islantia vuoden 2003 Eurovision laulukilpailussa Riiassa.
Kappale sijoittui Euroviisuissa 26 maan joukosta 81 pisteellä sijalle 8.
Belavian lento 1834
Belavian lento 1834 joutui onnettomuuteen yrittäessään nousta Zartnotsin lentoasemalta. Koneen noustessa se kallistui vasemmalle, kunnes koneen siipi osui kiitotiehen, kone kääntyi oikealle, syttyi tuleen ja pysähtyi ylösalaisin. Kaikki koneessa olleet 21 ihmistä selvisivät onnettomuudesta.
Rennova
Rennova on Vaasassa vuonna 2010 perustettu yritys. Rennova keskittyy liiketoiminnassaan tarjoamaan saneeraus- ja remontointipalveluita. Yrityksen liikevaihto oli vuonna 2017 yhteensä 1,4 miljoonaa euroa, ja se työllistää yhteensä 11 henkilöä. Yrityksen kohderyhmiä ovat yksityiset henkilöt, yritykset ja taloyhtiöt. Yrityksen referenssinä on Vaasan satamassa toteuttama Vaasan satamaterminaalin muutostyöt ja saneeraus.
Ousmane Ba
Ousmane Ba (1919 Ségou – 1999) oli malilainen poliitikko.
Ousmane Ba opiskeli Dakarin William Ponty -koulussa ja valmistui lääkäriksi Dakarin lääketieteellisestä koulusta. Hän osallistui ammattiyhdistystoimintaan ja oli Rassemblement démocratique africain -järjestön aktiivijäsen.
Ba työskenteli julkisten palvelujen ministerinä Ylä-Voltan hallituksessa vuosina 1957–1958. Palattuaan kotimaahansa hän toimi Sudanin tasavallan kakkosministerinä vuosina 1958–1959 ja Malin liittovaltion työ-, julkisten palvelujen ja sosiaaliministerinä vuosina 1959–1960. Ba oli Malin julkisten palvelujen ja sosiaalilainsäädännön ministeri vuosina 1961–1962, sisäasiain-, tiedotus- ja matkailuministeri vuosina 1962–1966 ja ulkoasiain kakkosministeri vuosina 1966–1968.
Ba valittiin Union soudanaise – Rassemblement démocratique africain -puolueen politbyroon jäseneksi vuonna 1962. Presidentti Modibo Keïtan lähipiiriin kuuluneena puolueen vasemmiston edustajana hänestä tuli politbyroon korvanneen Kansallisen vallankumouksen puolustuskomitean jäsen vuonna 1967. Ba vangittiin Moussa Traorén johtaman sotilasvallankaappauksen yhteydessä vuonna 1968. Vapauduttuaan vankilasta vuonna 1975 hän asui Pariisissa.
Tove Styrke
Tove Anna Linnéa Östman Styrke (s. 19. marraskuuta 1992), tunnetaan paremmin taiteilijanimellään Tove Styrke, on ruotsalainen pop-laulaja. Styrke sai huomiota medialta ja herätti levy-yhtiöiden kiinnostuksen ollessaan kilpailija Ruotsin Idols-laulukilpailussa vuonna 2009. Hän liittyi Sony Music -levy-yhtiöön joulukuussa 2009, jonka kautta hän on julkaissut kolme studioalbumia ja kaksi extended playtä.
Studioalbumit
EP:t
Singlet
Køge BK
Køge Boldklub on jalkapalloseura Køgen kunnasta. Seura pelaa Tanskan viidenneksi korkeimmalla sarjatasolla Sjællandsserienissä. Seuralla on kaksi Tanskan mestaruutta vuosilta 1954 ja 1975. Køge BK:n edustusjoukkue ja Herfølge Boldklub muodostivat HB Køgen vuonna 2009.
Plunge (albumi)
Plunge on ruotsalaisen muusikko Karin Dreijer Anderssonin toinen studioalbumi Fever Ray -taiteilijanimellä, jonka julkaisi Rabid Records 27. lokakuuta 2017. Albumi julkaistiin yllätysjulkaisuna ja julkaisua edelsi yksi single, "To The Moon and Back."
Albumi nauhoitettiin suurimmaksi osaksi Anderssonin omistamassa kotistudiossa Tukholmassa. Albumi on tyyliltään elektronista pop -musiikkia ja se sisältää paljon suoria poliittisia sanoituksia.
Boldklubben 1909
Boldklubben 1909 eli B 1909 on jalkapalloseura Odensen kunnasta. Seura pelaa Tanskan neljänneksi korkeimmalla sarjatasolla Danmarksserienissä kaudella 2017–2018. Seuralla on kaksi Tanskan mestaruutta vuosilta 1959 ja 1964. B 1909 on perustettu 14. syyskuuta 1909.
Herfølge BK
Herfølge Boldklub on jalkapalloseura Herfølgesta, Køgen kunnasta. Vuonna 2018 seura pelaa Tanskan viidenneksi korkeimmalla sarjatasolla Sjællandsserienissä. Herfølge Boldklubin edustusjoukkue muodosti Køge BK:n edustusjoukkueen kanssa vuonna 2009 HB Køgen. Herfølge voitti Tanskan mestaruuden vuonna 2000.
Legba
Legba on Länsi-Afrikan Dahomeyn mytologiassa taivaallinen petkuttajajumala, jolta ihmiskunta on oppinut ennustuksen ja oraakkeleiden tulkinnan taidot. Legban pyhä eläin on koira, joka toimii hänen sanansaattajanaan.
Legba on häirikkö, joka rikkoo harmonian ja kylvää sekasortoa, mutta häntä ei pidetä pahana vaan muutoksen airueena. Kuten petkuttajajumalilla usein, on myös Legballa ennustamisen lahja. Häntä kutsutaan lisäksi kielitaituriksi, sillä hän kääntää ihmisille ylijumala Mawun muutoin käsittämättömät viestit.
HB Køge
Herfølge Boldklub Køge eli HB Køge on jalkapalloseura Køgen kunnasta. Seura pelaa kaudella 2018–2019 Tanskan toiseksi korkeimmalla sarjatasolla Tanskan 1. divisioonassa. HB Køge perustettiin vuonna 2009 Herfølge BK:n ja Køge BK:n edustusjoukkueiden fuusiona.
Enkeliusko
Enkeliusko tai enkelihenkisyys on uushenkisyyden eli New Agen tai kansanuskon muoto, jossa uskotaan enkeleihin ja koetaan enkelikokemuksilla olevan myönteistä vaikutusta omaan arkielämään.
Enkeliusko on kasvattanut suosiotaan 2000-luvulla. Enkeliusko leviää kirjojen, messujen, medioiden, populaarikulttuurin ja ystäväverkostojen kautta. Se on globaali ilmiö, joka on tullut Suomeen erityisesti Ison-Britannian ja Yhdysvaltojen kautta. Suosittuja enkeliuskosta kirjoittajia ovat esimerkiksi englantilainen enkelikouluttaja Diana Cooper, irlantilainen Lorna Byrne, kreikkalainen Maria Zavou ja yhdysvaltalainen Doreen Virtue. Norjan prinsessa Märtha Louise on perustanut oman enkelikoulun.
Enkeliuskon taustalla ovat kristinuskon ja kristillisen taiteen perinteinen enkelihahmo sekä joukko vuosisatojen varrella esiintyneitä esoteerisia, raamatullisesta poikkeavia enkelikäsityksiä. Suomessa enkelikiinnostusta on herättänyt myös luterilainen suojelusenkelin kuvasto.
Uskontotieteen dosentti Terhi Utriaisen mukaan enkelikokemuksilla on enkeliuskoisiin hyvä vaikutus. He saattavat mieltää enkelit parhaiksi ystäviksi, joiden kanssa tavanomaisistakin arjen asioista tulee mukavaa. He kokevat saavansa enkelistä hyväksyvän kuulijan omille huolilleen. Joidenkin mukaan enkelit auttavat löytämään esimerkiksi kadonneita esineitä, parkkipaikkoja tai reittejä. Jotkut enkeliuskoiset kertovat saavansa enkeleistä iloa ja kutkuttavaa jännitystä arkeensa.
Suomalaisista enkeleihin uskoo yhden arvion mukaan 41 prosenttia. Jotkut enkeliuskoisista ovat uskossaan tosissaan, osa mukana leikkimielellä. Enkeliuskoiset eivät muodosta yhtenäistä ryhmää vaan pieniä verkostoja. He ovat enimmäkseen naisia, tutkimusten mukaan jopa 94-prosenttisesti. Moni heistä kuuluu kirkkoon ja on kiinnostunut kokemuksellisesta uskosta. Suomessa julkisuuden henkilöt kuten Katri Helena, Manuela Bosco ja Jutta Urpilainen ovat kertoneet lehdissä enkelikokemuksistaan tai henkilökohtaisesta suhteestaan enkeleihin. Suomen luterilainen kirkko suhtautuu enkeliuskoon yleensä kielteisesti.
Jotkin yritykset tarjoavat enkelihoitoa. Enkelihoitajat ja enkeliopettajat pyrkivät energiahoidon avulla parantamaan stressistä ja kriiseistä sekä edistämään itsetuntemusta. Jotkut heistä voivat myös ”kanavoida” enkeleitä eli välittää näiden viestejä kevyessä transsitilassa.
Yleisurheilun GP-kisat 2018
Yleisurheilun GP-kisat järjestetään vuonna 2018 viidellä paikkakunnalla: Espoossa, Kuortaneella, Joensuussa, Lapinlahdella ja Lappeenrannassa.
Espoon GP-kisat järjestettiin 13. kesäkuuta 2018.
Miehet
Naiset
Kuortaneen GP-kisat järjestettiin 23. kesäkuuta 2018.
Miehet
Naiset
Joensuun GP-kisat järjestettiin 4. heinäkuuta 2018.
Miehet
Naiset
Lapinlahden GP-kisat järjestettiin 28. heinäkuuta 2018.
Miehet
Naiset
Lappeenrannan GP-kisat järjestetään 22. elokuuta 2018.
Myllyvesi ja Väärä-Kalkku
Myllyvesi ja Väärä-Kalkku ovat Pirkanmaalla Länkipohjan pohjoispuolella Jämsässä Korvenkylässä ja Orivedellä sijaitseva järvi. Järveen kuuluvat kaksi järviallasta Väärä-Kalkku ja Myllyvesi, mutta myös Kalkunjärven vedenpinta on näiden kanssa samalla korkeudella. Järvialtaan ovat yhdeydessä Myllyveteen kapeiden salmien kautta.
Väärä-Kalkun nimi on kirjoitettu myös ilman väliviivaa Väärä Kalkku.
Järven pinta-ala on 140 hehtaaria eli 1,4 neliökilometriä. Se on 2,1 kilometriä pitkä ja 1,0 kilometriä leveä. Se sijaitsee mäkisellä ylänköalueella mäkien välissä. Järvialtaita yhdistää toisiinsa Sulkusalmi, joka on yli 10 metriä leveä. Sulkusalmi on ruohikkoinen kapeikko, joka laskee vedet Viitalahteen. Järvellä on kartan mukaan kaksi pientä saarta, joista yksi sijaitsee Väärä-Kalkun itärannalla ja toinen Myllyveden eteläpäässä. Väärä-Kalkku on 1,7 kilometriä pitkä ja 1,2 kilometriä leveä. Se on kuitenkin L-kirjaimen muotoinen, joten sen suurin leveys on vain 600 metriä. Myllyvesi on 2,3 kilometriä pitkä ja 550 metriä leveä.
Järven rantaviivan pituus on 13 kilometriä ja sen rannat ovat vuoroin peltomaata ja metsämaata. Rannat ovat paikoin jyrkkiä, mutta alavat rannat on otettu viljelyyn. Järvialtaiden lähiympäristössä sijaitsee viisi maatilaa ja sen rannoille on rakennettu alle 50 vapaa-ajan asuntoa. Jämsän ja Oriveden välinen raja kulkee järvialtaiden välistä Sulkusalmea pitkin. Molemmista järvialtaista jää noin puolet kummallekin puolelle. Sulkusalmen ylittää Hallin ja Länkipohjan välinen maantie. Se alkaa valtatieltä 9.
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueeseen (35.72), jonka Eväjärven valuma-alueeseen (35.723) järvi kuuluu. Järven vedenpinnan korkeus on 105,7 metriä mpy. Myllyveden luusuassa sijaitsee pohjapato, jolla säännöstellään järvialtaiden vedenpintaa. Padon nykyinen lisämerkitys on kalankasvattamoiden vedensaannin turvaaminen.
Myllyvesi on läpivirtausjärvi, joka saa suurimman annoksensa vettä Kalkunjärveltä Korentopohjaan laskevasta Korentosalmesta, mutta vettä tulee huomattavasti myös Väärä-Kalkustakin. Väärä-Kalkkun koillispäähän laskee metsäoja, jonka valuma-alueella sijaitsevat Haukilammi, Pesäjärvi, Ruutana, Vähä-Kartiskajärvi, Kartiskajärvi, Ahvenjärvi ja Saarijärvi. Sen länsirantaan laskee Kaakkojärvi ja Haukijärvi sekä eteläpään Pompunlahteen Hangasjärvi. Myllyveden eteläpään länsirantaan laskee Pärnäjärven kautta myös Tuulijärvi, Junkkajärvi ja Muurainjärvi. Järven laskuoja on Haapaoja eli Vilkkilänjoki, joka laskee 2,6 kilometrin päässä Koljonselkään Vilkkilässä.
Vuoden 1965 peruskartassa oli kaikkien kolmen järven vedenpinta samalla tasolla. Myllyveden luusuassa toimi kartan mukaan mylly, jonka pato säätelee edelleen järvien vedenpintaa. Mökkiasutus oli jo 1980-luvulla melko tiheää. Silloin oli myllytoiminta loppunut ja kalankasvattamon toiminta alkanut Haapaojan suulla.
Hallista Längelmäelle on opastettu melontareitti: Eväjärvi–Kilvenvesi–Velhonvesi–Kalkunjärvi–Myllyvesi–Haapaoja–Ylinenlampi–Jänenjärvi–Koljonselkä.
Otto Meri
Otto Aleksi Meri (s. 15. joulukuuta 1989) on helsinkiläinen lakimies ja kokoomuslainen poliitikko. Hän on Helsingin kaupunginvaltuuston jäsen ja kokoomuksen eduskuntaryhmän lainsäädäntösihteeri.
Meri kirjoitti ylioppilaaksi Helsingin Suomalaisesta Yhteiskoulusta vuonna 2008. Meri on valmistunut valtiotieteen kandidaatiksi ja oikeustieteen maisteriksi Helsingin yliopistosta. Suomalaisten opintojen lisäksi Meri on opiskellut politiikan tutkimusta ja oikeustiedettä Pohjois-Carolinan yliopistossa Ashevillessa Yhdysvalloissa.
Suomen Asianajajaliiton järjestämän asianajajatutkinnon Meri on suorittanut vuonna 2015. Meri on oikeustieteen tohtorikoulutettava Helsingin yliopistossa pääaineenaan velvoiteoikeus.
Yliopistosta valmistumisensa jälkeen Meri työskenteli Dittmar & Indrenius Asianajotoimistossa ennen siirtymistään eduskuntaan kokoomuksen eduskuntaryhmän lainsäädäntösihteeriksi. Asianajotoimistotyössä Meri keskittyi rahoitukseen, yritysjärjestelyihin ja riidanratkaisuun liittyviin toimeksiantoihin.
Sotilasarvoltaan Meri on reservin vänrikki.
Opiskeluaikana Meri toimi Helsingin yliopiston ylioppilaskunnan edustajiston jäsenenä sekä Oikean edustajistoryhmän puheenjohtajana.
Meri oli kokoomuksen ehdokkaana vuoden 2017 kuntavaaleissa Helsingissä. Meri sai 691 ääntä ja tuli valituksi kaupunginvaltuustoon. Lisäksi hän on kaupunginhallituksen varajäsen sekä kulttuuri- ja vapaa-aikalautakunnan jäsen. Meri toimii myös Jääkenttäsäätiön hallituksessa ja verotuksen oikaisulautakunnan jäsenenä.
Meri on syntynyt Helsingissä, mutta aloittanut koulunkäynnin Tampereella. Tällä hetkellä Meri asuu Helsingin Ullanlinnassa.
Otto Meri on kirjailija Veijo Meren pojanpoika.
Hyvää päivää
Hyvää päivää on suomalaisen Neljä Ruusua -yhtyeen kolmas studioalbumi, joka julkaistiin marraskuussa 1989. Levyn on tuottanut Mats Huldén. Albumi nousi parhaimillaan Suomen virallisen albumilistan sijalle 21. Yhteensä listaviikkoja levylle kertyi kymmenen.
”Vastaa!” julkaistiin albumin ensimmäisenä singlenä. Toisena singlenä julkaistiin ”Matkalla”.
Kaikki san. ja säv. Ilkka Alanko sekä sov. Neljä Ruusua, ellei muuta mainittu.
Neljä Ruusua
Tuotanto
World of TRE
World of Tre on suomalainen yritys, joka vie pohjoismaista muotoilua ja elämäntyyliä kansainvälisille markkinoille. Tre sanoo tuotteidensa edustavan hyvää suunnittelua, laatua, kauneutta ja läpinäkyvyyttä. Tre edustaa yli 500 tuotemerkkiä..
World of Tren ovat perustaneet muotoilualan ammattilaiset Tanja Sipilä, Lasse Laine ja Teemu Suviala. Vuonna 2017 omistajaksi tuli myös Flow Festival Oy. Perustajakolmikon lisäksi nimi World of Tre kuvastaa myös tekijöiden, asiakkaiden ja kaupan yhteisöä. Design of Tren esikuvia ovat Pariisin Colette, Milanon 10 Corso Como ja Lontoon Dover Street Market.
Tanja Sipilä työskenteli aiemmin Design Forum Finlandin vuonna 2014 lakkautetun myymälän vetäjänä. World of Tre syntyi tavallaan jatkamaan Design Forum Shopin työtä, suomalaisen muotoilun kansainvälistä myynninedistämistä, uudenlaisin keinoin. Teemu Suviala on Facebookin luova johtaja, joka on aiemmin työskennellyt muun muassa Wolff Olinsilla Lontoossa ja Collins-bränditoimistossa New Yorkissa. Lisäksi hän omistaa yhdessä Antti Hinkulan kanssa perustaman luovan toimiston Kokoro & Moin.
Tren myymälä Mikonkadulla Helsingissä avattiin elokuussa 2016. Sen lisäksi yrityksellä on pop-up-kauppa Tre Summer Shop Torikortteleissa ja liikkuva kauppapyörä Tre Wheels. Kesällä 2018 Väinämöisen Linnaan Aleksanterinkadulla avautui matkailijoille suunnattu Tre Salon, joka toimii ennakkovarauksilla. Sen valikoimaan kuuluu niin palvelutuotteita kuin designia ja taidetta.
Vuosina 2016 ja 2017 yrityksellä on ollut pop-up-kauppa Helsinki-Vantaan lentoasemalla sekä Tre Christmas Market Aleksanterinkadun WTC-rakennuksessa.
Joukkorahoituskampanjan avulla World of Tren kansainvälistyminen alkoi Aasiasta vuoden 2017 lopulla. Yrityksellä on Etelä-Koreassa tytäryhtiö ja useita pop-up kauppoja sekä yhteistyötä useiden eri online-alustojen kanssa. Syksyllä 2018 Japanin Hannōssa sijaitsevaan Muumi-puistoon avautuu Tren pysyvä kauppa.
Verkossa World of Tre palvelee asiakkaita omassa verkkokaupassa.
World of Tre tekee yhteistyötä muun muassa Helsinki Design Weekin ja Habitaren kanssa. Sen tiloissa järjestetään usein tapahtumia. Tren myymälässä on Frantsilan Scent Lab ja Michelin-kokki Jouni Toivasen ravintola Wild. Tre on suunnitellut Helsingissä järjestettävän Flow Festivalin vaatemalliston. Tren vuoden 2016 pop-up-joulumarketille suunniteltu lehti ja lahjapaperi voittivat Grafian Vuoden huiput-muotoilukilpailussa hopeahuippu-palkinnon .
Flow Festival, Helsingin kaupunki, Reaktor, Grafia, Olivia Klein, Frantsila Cosmetics, Helsinki Design Week, Juni Communications, Lenovo, Kulmala, Finlandia Vodka, American Express, Whitetail, Klaus Haapaniemi Giants, Teemu Järvi, Helsinki New, Fullsteam, Brother Christmas, Habitare, Viking Line, Helsinki Contemporary, SuoMu.
Alltid Sommer
Alltid Sommer on Lars Fredriksenin esittämä kappale, joka edusti Norjaa vuoden 1998 Eurovision laulukilpailussa Iso-Britannian Birminghamissa.
Kappale sijoittui Euroviisuissa kahdeksanneksi 79 pisteellä.
Turun silakkamarkkinat
Turun silakkamarkkinat pidetään Aurajoen rannassa vuosittain syksyllä. Järjestäjätahona toimii Turun Kalamarkkinayhdistys ry. Markkina-alue sijaitsee molemmin puolin jokea Itäisellä- ja Läntisellä Rantakadulla Auransillan ja Herrainpolun välisellä alueella.
Silakkamarkkinoiden juurina pidetään vuotta 1636, jolloin Aurajoella järjestettiin syysmarkkinat. Lähes sata vuotta myöhemmin vuoden 1731 syysmarkkinoilla kalaa myytiin 134 kalastajaveneestä, jotka olivat kiinnittyneet lähes samoille paikkoille kuin missä pidetään nykyäänkin markkinat. Tuolloin kalan lisäksi suosittua oli mm. olut, jota tarjottiin krouvissa. Nykymuodossaan Turun silakkamarkkinoita on järjestetty vuodesta 1979 lähtien.
Tapahtuma kerää paikalle vuosittain hieman yli 200 myyjää, joista kalaa myyvät noin puolet jossain muodossa. Kalastajien lisäksi paikalla on muiden muassa käsityöläisiä, leipomoita, makeismyyjiä ja muita elintarvikkeiden myyjiä. Markkinoilla on jaettu silakkajalosteisiin liittyviä palkintoja, joita ovat esimerkiksi "vuoden herkkusilakka"- ja "paras valkosipulisilakka" -palkinnot.
Nelipäiväisen tapahtuman kävijämäärät vaihtelevat vuosittain säästä riippuen 150 000 molemmin puolin ja kalatuotteita myydään 50 000- 60 000 kiloa.
Ampumahiihdon maailmancup 2018–2019
Ampumahiihdon maailmancup 2018–2019 alkoi 2. joulukuuta 2018 Slovenian Pokljukasta ja päättyy 24. maaliskuuta 2019 Norjan Holmenkollenilla.
Kauden kilpailuohjelmaan kuuluu yhdeksän kilpailuviikonloppua ja Ruotsin Östersundissa järjestettävät maailmanmestaruuskilpailut. Huomionarvoista kauden ohjelmassa on, että Kansainvälinen ampumahiihtoliitto (IBU) jätti Venäjän kokonaan pois maailmancupista maan dopingskandaalin vuoksi. Näin on tapahtunut edellisen kerran kaudella 2013-14, jolloin Venäjällä järjestettiin Sotšin talviolympialaiset. Venäjä ei saanut järjestettäväkseen myöskään IBU- tai Juniorcupin kilpailuita tai muita arvokisoja kaudella 2018-19 tai 2019-20. Kilpailukalenteriin tekee sen sijaan paluun Pohjois-Amerikan kiertue. Edellisen kerran Pohjois-Amerikassa kilpailtiin kaudella 2015-16. Pariviesti on maailmanmestaruuskilpailujen ohjelmassa ensimmäistä kertaa.Pokljukan ja Östersundin kilpailuissa hiihtojärjestys on naiset-miehet. Park Cityn kilpailuissa taas miehet vievät avausosuuksia ja naiset päätösosuuksia.
Tilanne
"Tilanne 15/26 osakilpailun jälkeen"
Tilanne
"Tilanne 6/9 osakilpailun jälkeen"
Tilanne
"Tilanne 5/8 osakilpailun jälkeen"
Tilanne
"Tilanne 1/3 osakilpailun jälkeen"
Tilanne
"Tilanne 3/6 osakilpailun jälkeen"
Tilanne
"Tilanne 3/5 osakilpailun jälkeen"
Tilanne
"Tilanne 12/23 osakilpailun jälkeen"
Tilanne
"Tilanne 15/26 osakilpailun jälkeen"
Tilanne
"Tilanne 6/9 osakilpailun jälkeen"
Tilanne
"Tilanne 5/8 osakilpailun jälkeen"
Tilanne
"Tilanne 1/3 osakilpailun jälkeen"
Tilanne
"Tilanne 3/6 osakilpailun jälkeen"
Tilanne
"Tilanne 3/5 osakilpailun jälkeen"
Tilanne
"Tilanne 12/23 kilpailun jälkeen"
Tilanne
"Tilanne 2/6 osakilpailun jälkeen"
Kärleken är
Kärleken är on Jill Johnsonin esittämä kappale, joka edusti Ruotsia vuoden 1998 Eurovision laulukilpailussa Iso-Britannian Birminghamissa.
Kappale sijoittui Euroviisuissa kymmenenneksi 53 pisteellä.
Jonas Knudsen
Jonas Hjort Knudsen (s. 16. syyskuuta 1992 Esbjerg) on tanskalainen jalkapalloilija. edustaa seurajoukkuetasolla englantilaista Ipswich Townia. Hän on edustanut myös Esbjerg fB:tä. Hän on pelannut Tanskan maajoukkueessa vuodesta 2014 lähtien. Hän on pelannut maajoukkueessa kolme ottelua tekemättä niissä maaliakaan.
Mathias Jørgensen
Mathias Jattah-Njie Jørgensen (s. 23. huhtikuuta 1990 Kööpenhamina) on tanskalainen jalkapalloilija. Jørgensen edustaa seurajoukkuetasolla Huddersfield Townia. Hän on edustanut myös FC Kööpenhaminaa ja PSV Eindhovenia. Hän on pelannut Tanskan maajoukkueessa vuodesta 2008 lähtien. Hän on pelannut maajoukkueessa 12 ottelua tekemättä niissä maaliakaan.
Familjesprickor
Familjesprickor on Zamla Mammaz Mannan toinen ja samalla viimeinen studioalbumi. Se ilmestyi vuonna 1980 Silence Recordsin kautta. Albumi on nauhoitettu yhtyeen kokoonpanon muuttuessa: "Pappa med vetorätt" -raidalla soittaa yhtyeen alkuperäisrumpali Hans Bruniusson ja muilla raidoilla nauhoitusten aikaan yhtyeeseen liittynyt Vilgot Hansson. "Pappa med vetorätt" on konserttinauhoitus Saksasta ja "Trälen" konserttinauhoitus Ranskasta. Muut raidat on nauhoitettu Lars Hollmerin kotistudiossa Uppsalassa.
Henrik Dalsgaard
Henrik Dalsgaard (27. heinäkuuta 1989 Viborg) on tanskalainen jalkapalloilija. Dalsgaard edustaa seurajoukkuetasolla lontoolaista Brentfordia. Hän on edustanut myös Aalborg BKia ja SV Zulte Waregemia. Hän on pelannut Tanskan maajoukkueessa vuodesta 2013 lähtien. Hän on pelannut maajoukkueessa 12 ottelua tekemättä niissä maaliakaan.
Ampumahiihdon maailmancup 2019–2020
Ampumahiihdon maailmancup 2019–2020 tulee alkamaan 1. joulukuuta 2019 Ruotsin Östersundista ja päättymään 22. maaliskuuta 2020 Norjan Holmenkollenille.
Kauden kilpailuohjelmaan kuuluu yhdeksän kilpailuviikonloppua ja Italian Anterselvassa järjestettävät maailmanmestaruuskilpailut. Kansainvälinen ampumahiihtoliitto (IBU) jätti Venäjän edellisen kauden tapaan kokonaan pois maailmancupin ja muiden kansainvälisten kilpailujen ohjelmista maan dopingskandaalin vuoksi. IBU julkaisi alustavan kilpailukalenterin 3.6.2018.
Jonas Lössl
Jonas Bybjerg Lössl (1. helmikuuta 1989 Kolding) on tanskalainen jalkapalloilija. Hänen pelipaikkansa on maalivahti. Lössl edustaa seurajoukkuetasolla englantilaista Huddersfield Townia. Hän on edustanut myös FC Midtjyllandia, Guingampia ja Mainz 05:tä. Hän on pelannut Tanskan maajoukkueessa vuodesta 2016 lähtien. Hän on pelannut maajoukkueessa yhden ottelun.
Living My Life Without You
Living My Life Without You on Stig Van Eijkin esittämä kappale, joka edusti Norjaa vuoden 1999 Eurovision laulukilpailussa Israelin Jerusalemissa.
Kappale sijoittui Euroviisuissa 23 maan joukosta sijalle 14. 35 pisteellä.
Jens Stryger Larsen
Jens Stryger Larsen (21. helmikuuta 1991 Sakskøbing) on tanskalainen jalkapalloilija. Larsenin pelipaikka on keskikenttäpelaaja. Larsen edustaa seurajoukkuetasolla italialaista Udinesea. Hän on edustanut myös Brøndby IF:ää, FC Nordsjællandia ja FK Austria Wieniä. Hän on pelannut Tanskan maajoukkueessa vuodesta 2016 lähtien. Hän on pelannut maajoukkueessa 13 ottelua tehden niissä yhden maalin.
Kalkunjärvi
Kalkunjärvi on Pirkanmaalla Orivedellä Ristijärven lähellä ja Jämsän Korvenkylän seudulla sijaitseva järvi. Sen vedenpinnan korkeus on samalla tasolla Myllyveden ja Väärä-Kalkun vedenpintojen kanssa.
Järven pinta-ala on 38 hehtaaria. Se on 1,3 kilometriä pitkä ja 400 metriä leveä. Salmenvainion niemi jakaa lounaispää kahteen lahteen, joista eteläisemmässä on luusua. Järvellä on kartan mukaan yksi saari ja se on asuttu. Järven rantaviivan pituus on 3,6 kilometriä ja sen rannat ovat metsämaata ja peltomaata. Järvellä on yksi maatila ja seitsemän vapaa-ajan asuntoa. Sulkusalmen ylittää Hallin ja Länkipohjan välinen maantie. Se alkaa valtatieltä 9.
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueeseen (35.72), jonka Eväjärven valuma-alueeseen (35.723) järvi kuuluu. Järven vedenpinnan korkeus on 105,7 metriä mpy, mikä on sama kuin Myllyvedellä ja Väärä-Kalkulla. Ainoa vesistö, joka laskee järveen, on Velhonvesi. Sen lasku-uomana on Mäntyskoski, jossa on kahden metrin pudotus.
Vuoden 1965 peruskartassa oli järvellä vielä neljä maatilaa ja vuoden 1981 kartassa näkyy järvellä jo neljä mökkiä. Halliin menevä tie kulki Kalkun talon vierestä, mutta sen kulku on muutettu 1990-luvulla tai sen jälkeen.
Hallista Längelmäelle on opastettu melontareitti: Eväjärvi–Kilvenvesi–Velhonvesi–Kalkunjärvi–Myllyvesi–Haapaoja–Ylinenlampi–Jänenjärvi–Koljonselkä.
Lukas Lerager
Lukas Lerager Reiff (12. heinäkuuta 1993 Gladsaxe) on tanskalainen jalkapalloilija. Leragerin on keskikenttäpelaaja. Lerager edustaa seurajoukkuetasolla ranskalaista Bordeauxia. Hän on edustanut myös Akademisk Boldklubia, Viborg FF:ää ja Zulte Waregemia. Hän on pelannut Tanskan maajoukkueessa vuodesta 2017 lähtien. Hän on pelannut maajoukkueessa neljä ottelua tekemättä niissä maaliakaan.
All Out of Luck
All Out of Luck on Selman esittämä kappale, joka edusti Islantia vuoden 1999 Eurovision laulukilpailussa Israelin Jerusalemissa.
Kappale sijoittui Euroviisuissa toiseksi 146 pisteellä.
Frederik Rønnow
Frederik Riis Rønnow (4. elokuuta 1992 Horsens) on tanskalainen jalkapalloilija. Rønnow edustaa seurajoukkuetasolla saksalaista Eintracht Frankfurtia. Hän on edustanut myös AC Horsensia, Esbjerg fB:tä ja Brøndby IF:ää. Hän on pelannut Tanskan maajoukkueessa vuodesta 2016 lähtien. Hän on pelannut maajoukkueessa kuusi ottelua.
Descendants 2
Descendants 2 on vuonna 2017 julkaistu musikaalinen nuorille suunnattu fantasiaelokuva, jonka ohjasi Kenny Ortega. Se on jatkoa vuonna 2015 julkaistulle "Descendants"-elokuvalle. Elokuvaa tähdittävät Dove Cameron, Cameron Boyce, Sofia Carson ja Booboo Stewart.
"Descendants 2" julkaistiin 21. heinäkuuta 2017 Disney Channel-elokuvana. Disney julkaisi elokuvan myös omistamillaan ABC–, Disney XD–, Freeform–, Lifetime– ja Lifetime Movies –kanavilla.
Kolmas jatko-osa on suunniteltu valmistuvan vuonna 2019.
20. heinäkuuta 2017 julkaistiin elokuvan soundtrack, joka nousi ensimmäisellä viikolla Billboard 200-listan kuudennelle sijalle.
Elokuussa 2015 Disney ilmoitti tuottavansa jatko-osan elokuvalle "Descendants". Kesäkuussa 2016 ilmoitettiin kuvauksien alkavan jo saman kesän aikana.
"" animaatiosarjassa ääninäyttelijänä toiminut China Anne McClain kiinnitettiin Ursulan tyttären, Uman rooliin kesällä 2016.
This Time I Mean It
This Time I Mean It on Michael Teschlin ja Trine Jepsenin esittämä kappale, joka edusti Tanskaa vuoden 1999 Eurovision laulukilpailussa Israelin Jerusalemissa.
Kappale sijoittui Euroviisuissa 23 maan joukosta sijalle 8. 71 pisteellä.
Race 2
Race 2 on vuonna 2013 ensi-iltansa saanut intialainen hindinkielinen toimintaelokuva, jonka ohjasi ja tuotti Abbas-Mustan. Se on jatkoa vuoden 2008 elokuvalle Race.
When the Spirits Are Calling My Name
When the Spirits Are Calling My Name (alun perin ruotsiksi "När vindarna viskar mitt namn") on Roger Pontaren esittämä kappale, joka edusti Ruotsia vuoden 2000 Eurovision laulukilpailussa Tukholmassa.
Kappale sijoittui Euroviisuissa 24 maan joukosta sijalle 7. 88 pisteellä.